钦定古今图书集成/明伦汇编/宫闱典/第053卷 > 后汉
## 钦定古今图书集成/明伦汇编/宫闱典/第053卷 > 后汉

====殇帝延平元年诏免建武以来掖庭宫人为庶民====按《后汉书殇帝本纪》：“延平元年六月丁卯，诏司徒、大
司农、长乐少府曰：‘朕以无德，佐助统政，夙夜经营，惧
失厥衷。思惟治道，由近及远，先内后外。自建武之初
以至于今，八十馀年，宫人岁增，房御弥广。又宗室坐
事没入者，犹托名公族，甚可愍焉。今悉免遣，及掖庭
宫人皆为庶民，以抒幽隔郁滞之情。诸官府、郡国王’”
侯家奴婢姓刘及疲癃羸老，皆上其名，务令实悉。

### 安帝建光元年赐诸园贵人

按《后汉书安帝本纪》：建光元年“二月癸亥，大赦天下，
赐诸园贵人、王主公卿以下钱帛各有差。”

〈注〉谓宫人无子，守园陵者也。